internet vaartha 143 Views
న్యూఢిల్లీ : కంపెనీల పనితీరు, సంస్థల ఆర్థిక పరిపుష్టికి మరింతగా కృషిచేసి కార్పొరేట్‌ వృద్ధికి కీలకం అవుతుండటంతో భారత్‌లోని కంపెనీల సిఇఒల జీతభత్యాలు రెట్టింపు అవుతున్నాయి. సిఇఒ సగటు వార్షిక వేతనం రూ.20 కోట్ల రూపాయలుగా ఉంది. రెండేళ్లక్రితం ఈ సగటు రూ.10 కోట్లుగా ఉంది. అమెరికాలోని జాబితాఅ యిన భారీ కంపెనీల సిఇఒలను చూస్తే 1/6వంతుగా ఉన్నట్లు అంచనా. అమెరికాలో సగటు సిఇఒ వేతనం 130 కోట్లు డాలర్లలో చూస్తే 20 మిలియన్‌ డాలర్లుగా ఉంటుంది. అంతకుముందు సంవత్సరంతో పోలిస్తే కొంత తగ్గింది కూడా అయినా అమెరికాతో పోలిస్తే భారత్‌లో సిఇఒల జీతభత్యాలు తక్కువే. భారత్‌ఓప్రైవేటు కంపెనీల్లో సిఇఒల సగటు వేతనం ప్రభుత్వరంగ కంపెనీలతో పోలిస్తేసమాంతరంగాఉంది. రూ.25-30 లక్షలుగా ఉన్నట్లుఅంచనా. స్టాక్‌ ఎక్ఛేంజిల్లో జాబితా అయిన టాప్‌ కంపెనీల్లోని సిఇఒల వేతనాలు చూస్తే మొత్తంగా పరిహారం టాప్‌ ఎగ్జిక్యూటివ్‌లకు రూ.19 కోట్లకు మించి లేదని స్పష్టంఅవుతోంది. ఈమొత్తంలో వేత నం, కమిషన్లు,భత్యాలు, ఎంప్లాయీ స్టాక్‌ ఆప్ష న్స్‌ వంటివి కూడి ఉన్నాయి. సిఇఒలతోపాటు, ఎగ్జి క్యూటివ్‌ చైర్‌పర్సన్స్‌, ఎండిలువంటి వారికి భారీ పరి హారం లభిస్తోంది. మొత్తం 24ప్రైవేటు కంపెనీల్లో 20 కంపెనీలను సర్వేచేస్తే ఆసక్తికరమైన అంశాలు వెలుగు చూసాయి. సెన్సెక్స్‌లోని ప్రభుత్వరంగసంస్థల్లో ఆరు సంస్థలు గణాంకాలు లభించాయి. భారతీయ స్టేట్‌ బ్యాంకుపరంగాచూస్తే ఛైర్‌పర్సన్‌ అరుంధతీ భట్టాచార్య వేతనం 31.1లక్షలుగా ఉంది. ఇతరప్రైవేటు రంగ దిగ్గజాలపరంగా ఎల్‌అండ్‌టి ఎఎంనాయక్‌ 66.14 కోట్లు ఆర్జించారు. ఈ మొత్తంలో 39 కోట్లు భత్యాలు, ఇతర అలవెన్సుల రూపంలోనే ఉన్నాయి. ఇన్ఫోసిస్‌ విశాల్‌ సిక్కా 48.73 కోట్లుగా ఉంది. లూపిన్‌ దేశ్‌బంధుగుప్తా 44.8కోట్లవరకూ ఉన్నట్లు అంచనా. బ్యాంకుల ఎండిసిఇఒల వేతనాలు ఒకింత తక్కువగా ఉన్నాయి. యాక్సిస్‌ బ్యాంకు శిఖాశర్మకు 5.5 కోట్లు, ఐసిఐసిఐ బ్యాంకు చందాకొచ్చర్‌కు 6.6 కోట్లు, హెచ్‌డిఎఫ్‌సి బ్యాంకు ఆదిత్యపూరికి 9.7కోట్లు ప్యాకేజి లభిస్తోంది. హౌసింగ్‌ ఫైనాన్స్‌ కంపెనీ హెచ్‌డిఎఫ్‌సి ఛైర్మన్‌ దీపక్‌ పరేఖ్‌ 1.89 కోట్లు, వైస్‌ఛైర్మన్‌ సిఇఒ కేకీ మిస్త్రీ 9.3కోట్లు ఎండి రేణుసూద్‌ కర్నాడ్‌ 8.5 కోట్లు ప్యాకేజిలో ఉన్నారు. నాలుగు కంపెనీలకు సంబంధించి సమాచారం ందలేదు. సన్‌ఫార్మా, మారుతి, హీరోమోటోకార్ప్‌, సిప్లా కంపెనీల గణాంకాలు అందుబాటులోలేవు.